דרו וייסמן

דרו וייסמן (באנגלית: Drew Weissman; 7 בספטמבר 1959) הוא רופא-מדען יהודי-אמריקאי, חתן פרס נובל לפיזיולוגיה או לרפואה לשנת 2023. ידוע בעיקר בזכות מחקריו בביולוגיה של RNA, שהניחו את היסודות לחיסוני ה-mRNA ל-COVID-19, שפותחו על ידי ביונטק / פייזר ומודרנה.<ref name=":0"></ref> וייסמן הוא פרופסור לרפואה בבית הספר לרפואה פרלמן באוניברסיטת פנסילבניה. הוא קיבל במשותף את פרס נובל לפיזיולוגיה או רפואה לשנת 2023 יחד עם קטלין קריקו.

== השכלה ==
וייסמן קיבל תואר ראשון ותואר שני מאוניברסיטת ברנדייס בשנת 1981, שם התמחה בביוכימיה / אנזימולוגיה ועבד במעבדתו של ג'רלד פאסמן.<ref></ref> את עבודות הגמר שלו ביצע באוניברסיטת בוסטון באימונולוגיה / מיקרוביולוגיה, שם קיבל את התואר ברפואה ואת הדוקטורט בשנת 1987.<ref></ref> לאחר מכן, פעל וייסמן במרכז הרפואי "Beth Israel Deaconess", ואחריו כחבר במכון הלאומי לבריאות (NIH) בפיקוחו של אנתוני פאוצ'י - המנהל הנוכחי של המכון הלאומי לאלרגיה ומחלות זיהומיות.<ref></ref>

== קריירה ==
בשנת 1997 עבר וייסמן לאוניברסיטת פנסילבניה כדי להתחיל במעבדתו בחקר RNA וביולוגיה מולדת של מערכת החיסון. באוניברסיטת פנסילבניה, גילה, רשם פטנט ופרסם, יחד עם קטלין קריקו, את השינויים ב-RNA שנדרשו כדי להפוך אותו למתאים כטיפול.<ref></ref> בשנת 2006, הוא וקטלין קריקו הקימו יחד את RNARx, כדי לנסות לפתח טיפולי RNA חדשים.

וייסמן הוא חבר בפדרציה האמריקאית למחקר קליני, באיגוד הרופאים האמריקאים ובאיגוד האימונולוגים האמריקני.<ref></ref>

== תרומות מדעיות ==
וייסמן, אימונולוג החוקר חיסונים, פגש את שותפתו קטלין קריקו בחנות צילום באוניברסיטת פנסילבניה, שם שניהם שיתפו זה את זה בתיסכולם מהיעדר המימון למחקר RNA. באותה תקופה ניסתה קריקו טיפול ב-RNA במחלות מוחיות ושבץ מוחי.<ref></ref> וייסמן החל לשתף פעולה עם קריקו, שהעבירה את המיקוד שלה לחיסונים מבוססי RNA. המכשול העיקרי שעמד בפניהם היה שה - RNA עצמו גרם לתגובות חיסוניות ודלקתיות לא רצויות. בשנת 2005 הם פרסמו מחקר פורץ דרך<ref></ref> שהשתמש בנוקלאוזידים סינתטיים כדי לשנות את ה-RNA ולהפוך אותו לבלתי מזיק לגוף. פריצת דרך זו הניחה את היסודות לשימוש בתרופות ה-RNA, ובסופו של דבר שימשה את ביונטק/פייזר ומודרנה לפיתוח חיסוני COVID-19 שלהם.<ref></ref> וייסמן גם שיתף פעולה עם מדענים בתאילנד כדי לפתח ולספק חיסונים מסוג COVID-19 למדינה ולמדינות שכנות בעלות הכנסה נמוכה שאולי אין להן גישה מיידית לחיסון.<ref name=":0"></ref>. בספטמבר 2023 הוכרזו כמקבלי פרס נובל על תגליותיהם.<ref></ref> לשניהם הוענק פרס רוזנסטיאל לשנת 2020.<ref></ref>

== פטנטים ==
וייסמן הוא הממציא של פטנטים רבים, כולל US8278036B2<ref></ref> ו-US8748089B2,<ref></ref> המפרטים את השינויים הנדרשים כדי להפוך את ה-RNA למתאים לחיסונים ולטיפולים אחרים. פטנטים אלה נרשמו על ידי גארי דאהל, המייסד והמנכ"ל של חברת CELLSCRIPT, שהעניקה לאחר מכן את הטכנולוגיה למודרנה ולביונטק ושימשה בסופו של דבר לחיסוני ה-COVID-19 שלהם.<ref></ref>

==קישורים חיצוניים==

* 
* 
* 

== הערות שוליים ==

קטגוריה:מדענים יהודים אמריקאים
קטגוריה:סגל אוניברסיטת פנסילבניה
קטגוריה:רופאים יהודים אמריקאים
קטגוריה:ביוכימאים יהודים אמריקאים
קטגוריה:בוגרי אוניברסיטת ברנדייס
קטגוריה:בוגרי בית הספר לרפואה באוניברסיטת בוסטון
קטגוריה:יהודים זוכי פרס יפן
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל יהודים אמריקאים
קטגוריה:אמריקאים שנולדו ב-1959
קטגוריה:זוכי פרס המרכז הרפואי אלבני
קטגוריה:זוכי פרס קרן גיירדנר הבינלאומי
קטגוריה:זוכי פרס לסקר-דבייקי למחקר קליני רפואי
קטגוריה:זוכי פרס הארווי